open-index/open-wikipedia-markdown huggingface dataset:
Investicijų efektyvumo įvertinimas

**Investicijų efektyvumo įvertinimas** – planavimo proceso numatomų rezultatų įvertinimas, kuomet planuojama įsigyti ilgalaikio turto, pakeisti seną įrangą nauja, kuriant naują įmonę bei verslo ir investiciniuose projektuose.

## Grynoji dabartinė vertė (Net present value - NPV)

Grynoji dabartinė vertė – tai paprastai dabartinė visų pinigų srautų, įskaitant ir pradinę investiciją, vertė. Projektas pasirenkamas, jei grynoji dabartinė vertė yra teigiama, o tai reiškia, kad iš investicijos prognozuojama gauti pinigų srautus didesnius už grynąją investicijos vertę.
 
Remiantis grynąją dabartine verte, laikomasi tokios sprendimų priėmimo taisyklės:
* projektas pasirenkamas, jei NPV > 0,
* projektas atmetamas, jei NPV  kapitalo kaina,
* projektas atmetamas, jei IRR < kapitalo kaina,
* projektu nesidomima, jei IRR = kapitalo kaina.

 
Projektai gali turėti daugiau negu vieną pajamų normą. Taip yra dėl to, kad vidinės pajamų normos sprendimas yra pagrįstas daugianare n laipsnio lygtimi. Jei pradinės išlaidos yra vieninteliai iš visos serijos neigiami pinigų srautai, o visi kiti yra teigiami, tada visi kiti (išskyrus vieną) sprendimai yra arba neigiamas, arba įsivaizduojamas skaičius. Bet, kai teigiami ir neigiami ženklai pinigų srautų eilutėje keičiasi daug kartų, gali būti daug sprendimų. Tada įprastinis vidinės pajamų normos aiškinimas netenka prasmės.

## Atsipirkimo laikotarpis (Payback rule - PB)
Atsipirkimo laikotarpis yra vienas svarbiausių ir paprasčiausių metodų, padedantis priimti sprendimą. Šis metodas įvertina neapibrėžtumą, atsižvelgia į trumpalaikius projekto rezultatus ir, atitinkamai, į įmonės likvidumą. Atsipirkimo laikotarpis gali būti naudingu rizikos matu situacijoje, kai neapibrėžta gali būti tik projekto egzistavimo trukmė. Tikimybė, kad tam tikra investicija duos pelno (arba bent jau neduos nuostolių), yra tuo didesnė, kuo trumpesnis atsipirkimo laikotarpis. Todėl visi priimantys sprendimą turi įvertinti tikimybę, kad projekto egzistavimo laikas po atsipirkimo periodo bus pakankamai ilgas, kad investicija būtų patraukli. Atsipirkimo laikotarpio metodas patrauklus renkant aukštas pajamas duodančius trumpalaikius projektus, tačiau ignoruoja rentabilesnius ilgalaikius projektus.

Atsipirkimo laikotarpio trūkumai:
* Pinigų srautai analizuojami tik iki atsipirkimo laiko pabaigos;
* Ignoruojama terminuotoji pinigų vertė. Šią problemą galima išspręsti diskontuojant pinigų srautus. Tačiau kapitalui atsipirkus, pinigų srautai ir toliau ignoruojami.
Nors šis metodas turi keletą rimtų trūkumų, tačiau jis neabejotinai teikia naudingos informacijos apie tai, kada investicija atsipirks.
Sugdo provincija

**Sugdo provincija** () – provincija Tadžikistano šiaurėje, sudaryta vietoje buvusios Leninabado srities. Iš šiaurės ir vakarų pusės supa Uzbekistanas, rytuose ribojasi su Kirgizstanu, pietuose su Karotegino teritorija. Administracinis centras – Chudžandas.

## Geografija
Provincijos pietuose nusidriekę Turkestano (aukštis iki 5509 m) ir Zeravšano (5489 m) kalnagūbriai, priklausantys Gisaro Alajaus sistemai, atskirti Zeravšano upės slėniu. Šiaurinė provincijos dalis – Ferganos slėnis, drėkinamas Syrdarjos upės ir Kairakumų tvenkinio. Klimatas subtropinis, kontinentinis. Vidutinė sausio mėnesio temperatūra -1 °C (slėniuose), liepos 28 °C. Kalnuose (1000 m aukštyje) atitinkamai -4 °C ir 26 °C. Per metus iškrenta apie 150–400 mm kritulių. Vyrauja pilkžemių dirvožemiai. Slėniuose – stepių augalija, kalnuose – kalnų stepės, alpinės ir subalpinės pievos, akmenynai.

## Ekonomika
Išgaunama nafta, akmens anglys, spalvotieji ir retieji metalai. Metalo apdirbimo, lengvoji (šilko, medvilnės, kilimų), maisto (įskaitant vyną) pramonė. Yra Kairakumų HE. Medvilnės, vaisių, moliūginių kultūrų, vynuogių auginimas. Šilkininkystė. Slėniuose auginami galvijai, kalnuose – avys.

## Administracinis skirstymas
Provinciją sudaro 18 rajonų:

* Ašto
* Aino
* Bobondžongafurovo
* Zafarobodo
* Isfaros
* Gančo
* Džabarsulo
* Istaravašano
* Kanibadamo
* Kuchistoni Matčino
* Matčino
* Pendžikento
* Spitameno
* Chodžento
* Šachristano

Provincijoje yra šie miestai:

* Chudžandas – 149 tūkst. gyv.
* Istaravšanas – 51
* Konibodomas – 45
* Isfara – 37,3
* Pandžakentas – 33
* Čkalovas – 22
* Gafurovas – 15
* Kairakumas
* Šurabas
* Naugarzanas – 4

## Šaltiniai
Samguk laikotarpis

**Samguko laikotarpis** arba **Trijų karalysčių laikotarpis** () – Korėjos istorijos laikotarpis 313–668 m. Tuo metu Korėja buvo padalinta tarp trijų stiprių valstybių, kovojančių tarpusavyje: Gogurjo (), Bekdžės () ir Šilos ().

Laikotarpio pradžia laikoma data, kuomet Gogurjo armija užėmė paskutinįjį kinų administracinį centrą Lelangą (dab. Pchenjanas), o pabaiga – kuomet tą patį miestą (tuomet jau Gogurio sostinę Pchenjaną) užėmė jungtinės Šilos ir Tangų Kinijos pajėgos.

## Istorija

Atskira trijų valstybių istorija apžvelgiama atskiruose straipsniuose. Šiame straipsnyje apsiribojama jų tarptautiniais santykiais.

### Trijų valstybių tarptautiniai santykiai
Pradiniame periode kiekviena iš trijų valstybių tvarkėsi savojoje teritorijoje, pamažu absorbuodamos vasalines valstybėles. Šis procesas tęsėsi iki pat V a pabaigos.

IV a. tarptautiniuose santykiuose labiausiai išryškėjo Bekdžė, kuri pradėjo nemažus užkariavimus paverždama daug žemių iš Gogurjo. Tuo metu Šila su pastaruoju sudarė sąjungą.

V a. labiausiai reiškėsi Gogurjo, kuris vykdė užkariavimus pietuose, ir galiausiai net užėmė Bekdžės sostinę Virjesongą (dab. Seulas). Tada Šila sudarė sąjungą su Bekdže.

VI a. sustiprėjo Šila, kuri absorbavo Gają, o vėliau sudarė sąjungą su Kinija. 660 ji užėmė Bekdžę, o 668 – Gogurjo. Taip pereita į Suvienytos Šilos laikotarpį.

### Mažosios Samguk laikotarpio valstybės
Nors Samguk labiausiai reiškėsi trys valstybės, egzistavo ir keletas mažesnių, kurios anksčiau ar vėliau buvo absorbuotos Sillos.
* Gaja () – vienos iš trijų senųjų konfederacijų, Bjonhano, palikuonė. Skirtingai nei Šila ar Bekdžė, ji nesugebėjo susivienyti, todėl čia ilgainiui susikūrė nauja konfederacija – Gaja.
* Usanas () – valstybėlė tolimoje rytų salelėje *Ulunge*. Ji 512 m. buvo užimta Šilos generolo *Yi Sabu*.
* Tamna () – valstybėlė pietinėje saloje – Čedžiu. Ji nuo 475 m. mokėjo duoklę Bekdžei, o vėliau atiteko Šilai.

## Kultūra
Šiuo laikotarpiu Korėjoje galutinai įsigalėjo budizmas.
Gulistonas

**Gulistonas** () – miestas šiaurės Tadžikistane, Sugdo provincijoje, Ferganos slėnyje, 10 km į rytus nuo Chodžando, prie Syrdarjos upės Kairakumo tvenkinio. Hidroelektrinė. Kilimų gamyba.

## Istorija
Gyvenvietė pradėjo kurtis XX a. vid., statant elektrinę. 1957–1962 m. vadintas Chodžentu. 1963 m. jai suteiktas miesto statusas ir ***Kairakumo*** (*Қайроққум*, ) pavadinimas. 1985 m. lapkričio 13 d. miestą nuniokojo žemės drebėjimas (žuvo 29 žmonės). 2016 m. pervadintas į Gulistoną.

## Šaltiniai
Dygliuotoji pereskija

**Dygliuotoji pereskija** (*Pereskia aculeata*) – kaktusinių (*Cactaceae*) šeimos augalas, turintis besidriekiantį ar laipiojantį iki 10 m ilgio dygliuotą stiebą. Žiedai stambūs, iki 5 cm, kremiškai geltoni su rožiniu atspalviu iš vidaus. Lapai 4-11 cm ilgio ir 1,5-4 cm pločio.

Auga Brazilijoje, Urugvajuje, Argentinoje.
Tursunzadė

**Tursunzadė** (; iki 1952 m. ***Stancija Regar***, iki 1978 m. ***Regaras***) – miestas vakarų Tadžikistane, Gisaro slėnyje, apie 50 km į vakarus nuo Dušanbės, prie Dušanbės – Termezo kelio ir geležinkelio. Svarbus aliuminio pramonės centras (viena didžiausių pasaulyje metalurgijos gamyklų). Taip pat maisto, statybinių medžiagų, medvilnės pramonė. Apylinkėse auginama medvilnė, daržovės, vaisiai.

## Istorija
Miestas pavadintas tadžikų poeto Mirzo Tursunzoda garbei. Miesto teises turi nuo 1952 m.

## Šaltiniai
2000–2004 m. Seimas

**Seimo 2000–2004 m. kadencija** – Lietuvos Respublikos Seimas, išrinktas 2000 m. spalio 8 d. Pirmasis posėdis įvyko 2000 m. spalio 19 d., paskutinis – 2004 m. lapkričio 11 d. Seimo pirmininkas Artūras Paulauskas.

## Seimo nariai

## Frakcijos

### Socialdemokratinės koalicijos frakcija (SDKF)
Įkurta per pirmąjį posėdį. Seniūnas – Vytenis Povilas Andriukaitis, seniūno pirmasis pavaduotojas – Česlovas Juršėnas, seniūno pavaduotojas – Sergej Dmitrijev.

### Liberalų frakcija (LF, LiCF)
Įkurta per pirmąjį posėdį. Seniūnė – Dalia Kutraitė Giedraitienė, seniūno pavaduotojai – Alvydas Medalinskas, Klemensas Rimšelis, Eligijus Masiulis. 2003 m. kovo 5 d. tapo Jungtine ir liberalų frakcija, 2003 m. birželio 5 d. Liberalų ir centro frakcija.

### Naujosios sąjungos (socialliberalų) frakcija (NSF)
Įkurta per pirmąjį posėdį. Seniūnas – Gediminas Jakavonis, seniūno pavaduotojai – Dangutė Mikutienė, Rimas Valčiukas.

### Tėvynės sąjungos – konservatorių frakcija (TSLK)
Įkurta per pirmąjį posėdį. Seniūnas Andrius Kubilius, seniūno pavaduotojas – Arvydas Vidžiūnas.

### Jungtinė Centro, Moderniųjų krikščionių demokratų, Lenkų rinkimų akcijos frakcija (JF)
Įkurta per pirmąjį posėdį. Seniūnas – Gintaras Šileikis, seniūno pavaduotojas – Valdemar Tomaševski.

### Valstiečių ir Naujosios demokratijos partijų frakcija (VNDPF)
Įkurta 2000 m. spalio 24 d. Seniūnė – Kazimira Danutė Prunskienė, seniūnės pavaduotojas Antanas Baura.

### Nepriklausoma frakcija (NF)
Įkurta 2002 m. sausio 12 d. Seniūnas – Eugenijus Maldeikis, seniūno pirmasis pavaduotojas – Henrikas Žukauskas. 2002 m. liepos 5 d. frakcija pakeitė pavadinimą ir tapo Liberaldemokratų frakcija.

### Mišri Seimo narių grupė (MSNG)
Seimo narių, nepriklausančių jokiai frakcijai, grupė.

## Seimo veikla
Nuo 2000 m. spalio 19 d. iki 2004 m. liepos 15 d. priimta:
* Įstatymų – 1746
* Nutarimų – 644
* Kitų teisės aktų – 45
* Norminių teisės aktų (įst. ir nut.) – 2390

Iš viso nuo 1990 m. kovo 10 d. iki 2004 m. liepos 15 d. priimta:
* Įstatymų – 4683
* Nutarimų – 2645
* Kitų teisės aktų – 266
Nuovargis

**Nuovargis** – fizinis ir dvasinis silpnumas, pasireiškiantis dėl įtemptos fizinės ar protinės veiklos, gausaus informacijos srauto, jausmų įtampos, stiprių ar nuolatinių dirgiklių. Nuovargio požymiai yra sumažėjęs darbingumas ir vengimas dirbti toliau, bendras kūno silpnumas, dėmesio atbukimas, irzlumas, judesių koordinacijos susilpnėjimas, raumenų nusilpimas, sutrikimai nervų, kraujotakos, virškinimo, kvėpavimo sistemose. Nuovargis kyla dėl nervinių ląstelių išsekimo ir apsauginio slopinimo. Tiek nuo protinio, tiek nuo fizinio krūvio audiniai išeikvoja daug energinių išteklių, atsiranda kenksmingų medžiagų apykaitos produktų. Ypač nuovargiui neatsparūs ligoti, vyresnio amžiaus, silpno sudėjimo, fiziškai mažai išlavinti žmonės. Tinkamas poilsis, geras miegas paprastai nuovargį gretai pašalina ir grąžina darbingumą.

Chroniškas nuovargis (pervargimas) kyla dėl nuolatinės poilsio stokos, blogų darbo ir buities sąlygų, persidirbimo, netinkamo darbo ir poilsio režimo, sveikatos sutrikimų. Jis pasireiškia vangumu (apatija), bendru silpnumu, dažnais galvos skausmais, virškinimo, nervų, širdies ir kraujagyslių sistemų sutrikimais, miego problemomis. Dėl pervargimo žmogaus darbingumas vis mažėja, silpnėja proto pagava, organizmas tampa vis mažiau atsparus ligoms.

Pervargus įprastas miegas ir poilsis jėgų nepadeda atgauti, reikia iš esmės keisti darbo ir poilsio režimą, gyvenamąją ir darbinę aplinką. Pervargusiam žmogui patartina ilgesnį laiką pailsėti keliaujant, gyvenant sanatorijose, poilsio namuose. Taip pat gydoma vaistais, psichoterapija.

Pervargimo profilaktikai svarbus mėgiamas darbas, poilsis gamtoje, sportas, atsipalaidavimas kultūros renginiuose, užsiimant mėgiama veikla (pvz., žvejyba, darbu sode).

## Šaltiniai
Grabava (Kaunas)

**Grabava** – kaimas Kauno rajono savivaldybėje, 5 km į pietvakarius nuo Ilgakiemio.

## Gyventojai

## Šaltiniai
Kampiniai

**Kampiniais** vadinami kaimai:

* Anykščių rajone;
* Kalvarijos savivaldybėje;
* Kazlų Rūdos savivaldybėje:
** Jankų seniūnijoje,
** Kazlų Rūdos seniūnijoje;
* Marijampolės savivaldybėje;
* Prienų rajone;
* Šakių rajone;
* Švenčionių rajone.
Kruopinė

**Kruopine** vadinama:

* kalva Medininkų aukštumoje (Kruopynė);
* kaimai:
** Marijampolės savivaldybėje;
** Molėtų rajone;
** Pasvalio rajone;
** Šiaulių rajone;
** Širvintų rajone.
Juodkalnijos vėliava

**[[Juodkalnija|Juodkalnijos]] [[vėliava]]** – raudoname stačiakampio fone, centre Juodkalnijos herbas. Vėliavos kraštuose auksinis bordiūras.

Ši vėliava yra panaši į Juodkalnijos karaliaus Nikola I naudotą vėliavą.

Juodkalnijos parlamentas vėliavą patvirtinto 2004 m. liepos 12 d.

## Nuorodos
* fotw.net
* Vexilla-Mundi
Lapiškiai (reikšmės)

**Lapiškiais** vadinami kaimai:

* Biržų rajone;
* Kelmės rajone;
* Marijampolės savivaldybėje;
* Pasvalio rajone;
* Širvintų rajone:
** Lapiškiai I;
** Lapiškiai II.
Lietuvos skautų sąjunga

**Lietuvos skautų sąjunga** (*trump. LSS*) – seniausia skautų organizacija Lietuvoje, įkurta 1930 m., visuomeninė pelno nesiekianti organizacija. 1993 m. Lietuvos skautų sąjungai skilus įsikūrė nauja skautų organizacija Lietuvos skautija.

Organizuoja Tautinės stovyklas pagal senas skautų tradicijas.

## Istorija

Manoma, kad ji buvo įkurta daug anksčiau – 1918 m., tačiau tada tebuvo įkurtos organizacijos užuomazgos. Petras Jurgėla-Jurgelevičius Vilniuje įsteigė pirmuosius skautų vienetus: spalio 1 d. pirmąją skiltį, o lapkričio 1 d. – pirmąją draugovę.

1922 m. įvyko pirmasis Lietuvos skautininkų suvažiavimas, kurio metu įkurta pirmoji organizacija – Lietuvos skautų asociacija (LSA). Teigiama, kad ši data yra Lietuvos skautų sąjungos įkūrimo metai, nes 1930 m., išleidus Lietuvos skautų sąjungos įstatymą, ta pati LSA ir kitos veikusios organizacijos tiesiog buvo suvienytos nauju pavadinimu. Tarpukariu tai buvo didžiausia nevyriausybinė organizacija.

1933 m. rugpjūtyje Palangos pušyne organizuota Pirmoji Tautinės skautų stovykla, joje lankėsi garlaiviu *[[Calgaric]]* po Baltijos jūrą keliavę Pasaulio skautų organizacijos įkūrėjas Robert Baden-Powell su šeima ir 650 anglų skautų bei jų vadovų. Svečiai stebėjosi stovyklos tvarka: pagal skautų amžių suskirstytoje teritorijoje buvo nutiesti smėliu išbarstyti takai su lietuviškais ornamentais, stovyklautojai joje gyveno sulyg skautiškomis tradicijomis. Po anglų–lietuvių parado ir bendrų pavakarių delegacija išvyko į Klaipėdos uoste laukiantį garlaivį.

1938 m. įvyko Antroji Lietuvos skautų sąjungos Tautinė stovykla. Skautų brolija buvo įsikūrusi Panemunės šile, o Seserija – Pažaislyje. Norintiems patekti į Panemunę buvo atidarytos dvi autobusų linijos: nuo Kauno geležinkelių stoties ir nuo Įgulos bažnyčios, o iš Aukštųjų Šančių stovyklavietę jie pasiekdavo pontoniniu tiltu pėsčiomis.

1940 m. TSRS okupavus Baltijos valstybes, Lietuvos skautų sąjunga panaikinta.  Sovietmečiu skautų judėjimas buvo draudžiamas ir puoselėjamas tik pogrindyje arba išeivijoje. Tautines stovyklas vėliau ėmė rengti išeivijos skautai – viena vyko Vokietijoje, kita JAV, vėliau ir kitose šalyse, kuriose įsikūrė gausesnės lietuvių bendruomenės.

Atkurta 1989 m. 1993 m. Lietuvos skautų sąjungai skilus įsikūrė nauja skautų organizacija Lietuvos skautija.

2016 m. duomenimis, Lietuvos skautų sąjunga vienijo ~1000 narių.

## Šaltiniai

## Nuorodos
* Skautų sąjungos tinklalapis
* Sąjungos istorija nuotraukose // www.archyvai.lt
Obelinė

**Obeline** (arba ***Obelyne***) vadinama:

* gyvenvietės:
** Obelynė Anykščių rajone;
** Marijampolės savivaldybėje:
*** Obelinė Mokolų seniūnijoje;
*** Obelinė Sasnavos seniūnijoje,
** Obelynė Molėtų rajone;
** Obelinė Prienų rajone;
** Vilniaus rajone:
*** Obelinė Maišiagalos seniūnijoje,
*** Obelyne Paberžės seniūnijoje.
* Obelynės parkas – T. Ivanausko užveistas parkas šalia Ringaudų (Kauno rajonas).
Rombas

**Rombas** – lygiagretainis, kurio visos kraštinės lygios. Rombas, kurio kampai statūs, yra kvadratas. 

Rombas, kaip ir visi lygiagretainiai, yra iškilasis keturkampis. Jis turi dvi įstrižaines.

Rombui yra būdingos ašinė ir centrinė simetrijos. Jis turi dvi simetrijos ašis, einančias per jo įstrižaines ir simetrijos centrą, esantį rombo įstrižainių susikirtimo taške.

Į kiekvieną rombą galima įbrėžti apskritimą, kurio centras yra rombo įstrižainių susikirtimo taškas.

Rombo perimetras apskaičiuojamas formule P = 4a

## Rombo savybės
Rombas turi visas lygiagretainių savybes:
* Rombo visos kraštinės yra lygios.
* Rombo įstrižainės susikerta ir susikirtimo taške yra dalijamos pusiau.
* Rombo priešingi kampai yra lygūs.
* Prie vienos kraštinės esančių rombo kampų suma lygi 180°.
Rombas turi ir dvi tik jam būdingas savybes:
* Rombo įstrižainės yra statmenos.
* Rombo įstrižainės yra jo kampų pusiaukampinės.

Ryšys tarp rombo kraštinių ir įstrižainių:
: d^2_1 + d^2_2 = 4a^2

## Rombo požymiai
Rombas turi du požymius, kurie jį išskiria iš kitų keturkampių, ir du požymius, kurie jį išskiria iš kitų lygiagretainių:

* Keturkampis, kurio visos kraštinės lygios, yra rombas.
* Keturkampis, lygiagretainis, kurio įstrižainės jo kampus dalija pusiau, yra rombas.
* 
* Lygiagretainis, kurio įstrižainės viena kitai statmenos, yra rombas.

## Rombo plotas
Rombo, kaip ir kitų lygiagretainių, plotas yra lygus jo kraštinės ir į tą kraštinę arba jos tęsinį išvestos aukštinės sandaugai:

S = a × h, čia *a* – kraštinė, *h* – aukštinė.

Rombo plotą galima skaičiuoti ir pagal tik rombams būdingą taisyklę: rombo plotas yra lygus jo įstrižainių sandaugos pusei:

S=\frac {d_1 \times d_2}{2}, čia d_1 ir d_2 – įstrižainės.

## Šaltiniai
Falun Gong

**Falun Gong** (, „Įstatymo rato praktika“) dar kitaip žinoma, kaip **Falun Dafa** (kin. 法輪大法, „Didysis Įstatymo rato įstatymas“) – meditacinė sistema, kurią 1992 m. sukūrė Li Hongzhi. Savo meditaciniais pratimais jis teigia „išgelbėsiąs žmoniją“, o sukurtais įstatymais „padarysiąs tvarką“.

1999 m. liepos 20 d. Kinijos valdžia pradėjo persekioti šio sąjūdžio narius, kai kuriuos jų įkalino už nelegalią veiklą. 2008 m. JAV skaičiavimais, apie pusę Kinijos darbo stovyklose įkaltinų asmenų buvo susiję su Falun Gong judėjimu.

## Šaltiniai
Pramoninis Kesongo regionas

**Pramoninis Kesongo regionas** (, 開城工業地區) – specialus administracinis rajonas Šiaurės Korėjoje, 2002 m. atskirtas nuo Kesongo miesto. Į Kesongo pramonės zoną su vyriausybės palaikymu aktyviai investavo Pietų Korėjos kompanijos šaliai 1998–2008 m. vykdant Šiaurės Korėjos atžvilgiu draugišką Saulės šviesos politiką. Savo laiku Kesongo pramonės zona buvo laikoma vienu didžiausių Šiaurės Korėjos pajamų šaltinių, tačiau veikla joje buvo stipriai apribota pašlijus dvišaliams santykiams 2013 m., o 2016 m. iš rajono pasitraukė paskutiniai Pietų Korėjos darbuotojai. Tolimesnis ilgalaikis pramonės zonos likimas nėra aiškus.

## Istorija

XX a. pabaigoje Pietų Korėjos vyriausybei pradėjus skatinti bendradarbiavimą su Šiaurės Korėja, regione bendru vyriausybių sutarimu bei aktyviai įsitraukiant Pietų Korėjos didžiosioms kompanijoms buvo įkurtas Kesongo pramoninis parkas. Jis yra 10 km į šiaurę nuo demilitarizuotos zonos. Statyba prasidėjo 2003 m. birželį, o 2003 m. liepos mėn. Šiaurės ir Pietų Korėjos pasirašė keletą susitarimų dėl investicijų į regioną. Pradinė statybos fazė buvo baigta 2004 m. gegužės mėn., o pramoninis parkas atidarytas 2004 m. gruodžio mėn.

2005 m. kovo mėn. čia įsikūrė 15 Pietų Korėjos kompanijų, trys iš jų pradėjo gamybą. Vienas iš didžiausių investuotojai buvo Hyundai įmonių grupė. Nuo 2006 m. pirmieji gamybos planai numatė įkurdinti 250 Pietų Korėjos kompanijas. 2015 m. 120 Pietų Korėjos gamintojų įdarbino apie 55 tūkst. Šiaurės Korėjos gyventojų. Buvo gaminami elektronikos komponentai, rūbai, virtuvės reikmenys ir įvairūs kiti produktai.

2015 m. balandžio pradžioje Šiaurės Korėja atšaukė darbininkus, kai šalies santykiai su Pietų Korėja smarkiai pablogėjo po vasario 12 d. įvykdyto branduolinio bandymo. Nuo tada veikla zonoje buvo visiškai sustabdyta pirmą kartą per visą dešimtmetį, kai vykdomas šis projektas. 2015 m. rugsėjo mėn. pradžioje valstybės susitarė dėl veiklos atnaujinimo bendroje pramonės zonoje. Dvišaliams santykiams negerėjant, susitarimas nebuvo vykdomas. Priešingai – 2016 m. pramonės zoną paliko paskutiniai Pietų Korėjos piliečiai.

Siekiant pagerinti santykius, 2018 m. rugsėjo mėnesį Kesongo pramoniniame regione buvo atidarytas Korėjų bendradarbiavimo biuras, turėjęs skatinti ryšių plėtojimą. Pramonės zonoje veikla nebuvo atnaujinta, o 2020 m. birželio 16 d. Šiaurės Korėja naująjį biuro pastatą nugriovė susprogdindama, siųsdama signalą apie dvišalių santykių krizę.

## Išnašos
Vidinė energija

**Vidinė energija** – kūną sudarančių dalelių šiluminio judėjimo kinetinė energija ir jų tarpusavio sąveikos potencinė energija. Vidinės energijos kūnas turi visada. Jos nereikėtų painioti su mechanine energija.

## Vidinės energijos kitimas
Vidinę energiją galima pakeisti dviem būdais:

# Atliekant mechaninį darbą;
# Perduodant šilumą.

Atliekant mechaninį darbą, kūno vidinė energija gali padidėti arba sumažėti:

# Jei su kūnu atliekame darbą, energija didėja;
# Jei pats kūnas atlieka darbą, energija mažėja.
Iljušin Il-2

**[[Iljušin]] Il-2** () – Antro pasaulinio karo laikotarpio šturmo lėktuvas, gamintas Sovietų Sąjungoje. Skaičiuojant kartu su jo įpėdiniu IL-10, bendrai buvo pagaminta 36 163 vienetai. Manoma, kad jis buvo vienas masiškiausiai gamintų lėktuvų modelių visoje aviacijos istorijoje. 

## Kūrimas
Idėja sukurti tarybinį šarvuotą šturmo lėktuvą kilo dar XX a. ketvirto dešimtmečio pradžioje, kuomet Dmitrijus Pavlovičius Grigorovičius suprojektavo šarvuotus biplanus **TŠ-1** ir **TŠ-2**. Vis dėlto to meto SSRS gamintiems varikliams trūko galios, jie negalėjo sunkiems lėktuvams užtikrinti geras skrydžio charakteristikas.  

Il-2 1938 metais suprojektavo Sergejus Iljušinas kartu su savo komanda iš centrinio projektavimo biuro. 

## Modifikacijos
* **CKB-55** – dvivietis prototipas
* **BŠ-2** – prototipo CKB-55 pavadinimas oro pajėgose
* **CKB-57** – vienvietis prototipas
* **Il-2** – vienvietis serijinis modelis, AM-38 variklis
* **Il-2M** – dvivietis serijinis modelis, 20 mm kalibro aviacinės patrankos ŠVAK pakeistos 23 mm kalibro Volkov-Jarcev VJa-23 patrankomis, patobulintas AM-38F variklis
* **Il-2M3** arba **Il-2 Type 3** – nuimti užsparniai, labiau padidintas AM-38F variklis
* **Il-2 Type 3M** – 37 mm Nudelman-Suranov NS-37 patrankos vietoje 23 mm VJa patrankų
* **Il-2T** – torpednešio versija skirta karo laivynui ir ginkluota viena 533 mm torpeda, didžiausias paskandintas laivas buvo apie 6000 t talpos
* **Il-2U** – mokomoji versija, taip pat žinoma kaip **U-Il-2**
* **Il-2I** – šarvuotas naikintuvas. Tik prototipas

## Gamyba

## Literatūra
* Donald D., Lake J. (eds.) (1996) *Encyclopedia of world military aircraft.* AIRtime Publishing. ISBN 1-880588-24-2
* Шавров В.Б. (1994) *История конструкций самолетов в СССР 1938-1950 гг. (3 изд.).* Машиностроение (Shavrov V.B. (1994) *Istoriia konstruktskii samoletov v SSSR, 1938-1950 gg. (3rd ed.).* Mashinostroenie. ISBN 5-217-00477-0) (*History of aircraf design in USSR: 1938-1950*)
* Liss, W. (1968) *Aircraft profile 88: Ilyushin Il-2.*

## Šaltiniai
Chatlono provincija

**Chatlono provincija** () – provincija Tadžikistano pietvakariuose, sudaryta sujungus buvusias Kurgan Tiubės ir Kuliabo sritis. Šiaurėje ribojasi su Karotegino regionu, šiaurės rytuose – su Kalnu Badachšanu. Pietuose turi sieną su Afganistanu, vakaruose – su Uzbekistanu. Administracinis centras – Kurgontepa.

## Geografija
Provincija išsidėsčiusi pietiniuose Gisaro Alajaus kalnagūbriuose (aukštis iki 4088 m), atskirtuose derlingų slėnių: Vachšo, Kafirnigano. Klimtas kontinentinis. Vidutinė sausio mėnesio temperatūra nuo -5 °C iki 3 °C, liepos 23-30 °C. Kritulių iškrenta nuo 250 iki 1000 mm per metus. Pietiniu provincijos pakraščiu teka Piandžas, o provinciją kerta jo intakai – Vachšas, Kyzylsu, Kafirniganas. Vyrauja pilkžemių dirvožemiai. Būdinga dykumų augalija, upių slėniuose – krūmynai, kalnuose – stepės, kalnų pievos.

## Ekonomika
Pagrindinės pramonės šakos Chatlono provincijoje – lengvoji (medvilnės, odos) ir maisto (aliejaus, miltų, konservų). Yra chemijos, metalo apdirbimo įmonių. Naftos, dujų, akmens druskos gavyba. Ant Vachšo upės yra hidroelektrinių kaskada (Nureko HE ir kt.). Drėkinamoji žemdirbystė (medvilnė, kviečiai, rugiai, bulvės, daržovės). Sodininkystė, vynuogininkystė, šilkininkystė. Kalnuose veisiamos avys.

## Administracinis skirstymas
Provinciją sudaro 24 rajonai:

* Baldžuvono
* Bochtaro
* Vachšo
* Vosejsko
* Dangaros
* Abdurahmano Džami
* Džilikulio
* Kabodiono
* Kolchozabado
* Kuliabo
* Kumsangiro
* Muminabado
* Nureko
* Piandžo
* Sarbando
* Temurmaliko
* Farchoro
* Mir Said Ali Chamadoni
* Nosiri Chisravo
* Chovalingsko
* Churosono
* Šartuzo
* Šuroabado
* Javano

Provincijoje yra šie miestai:

* Kulobas – 78 tūkst. gyv.
* Kurgontepa – 60
* Nurekas – 44
* Javonas – 20
* Piandžas
* Šartuzas
* Kalininabadas
* Parcharas

## Šaltiniai
Javonas

**Javonas** () – miestas Tadžikistane, Chatlono provincijoje, Vachšo slėnyje, apie 40 km į pietryčius nuo Dušanbės.

## Šaltiniai
Kafirniganas

**Kafirniganas** () – upė vakarų Tadžikistane; Amudarjos dešinysis intakas. Prasideda Gisaro kalnagūbryje. Teka į pietvakarius ir pietus. Pradžioje teka siauru kalnų tarpekliu, vėliau – Gisaro slėniu. Įteka į Amudarją netoli jos pradžios, prie Aivadžo gyvenvietės. Prateka Vahdato miestą ir Dušanbės apylinkes.
 
Didžiausias intakas – Varzobas (dešinysis). Plačiai naudojama drėkinimui.

## Šaltiniai
Rimantas Dijokas

**Rimantas Dijokas** (g. 1956 m. balandžio 21 d. Magadane, Rusija) – Lietuvos ir Utenos rajono politinis bei visuomenės veikėjas.

## Biografija
1968 m. apsigyveno Utenoje. 1973 m. baigė Utenos 3-ąją vidurinę mokyklą ir įstojo į Vilniaus statybos technikumą. 1974–1976 m. tarnavo TSRS kariuomenėje. 1978 m. baigė Vilniaus statybos technikumą ir įgijo techniko statybininko specialybę. 1988–1994 m. baigė Vilniaus Gedimino technikos universiteto Statybos fakultetą, įgijo inžinieriaus statybininko kvalifikaciją.

1978–1979 m. Utenos statybos tresto aikštelės Gamybos skyriaus inžinierius, 1979–1980 m. meistras, 1980–1987 m. Gamybos skyriaus viršininko pavaduotojas, 1987–1995 m. – Utenos statybos trestą – aikštelę reorganizavus į UAB „STATVA“ – Gamybos skyriaus viršininkas. 1995–1997 m. Utenos rajono savivaldybės meras. 1997–2000 m. Utenos apskrities viršininkas. 2001–2006 m. UAB „Liutgaras“ direktorius marketingui. 2006 m. – 2015 m. AB „Utenos melioracija“ techninis direktorius. Nuo 2015-2021 m. UAB "Utenos būtų ūkis"  vyresn. inžinierius.

Nuo 1993 m. Tėvynės sąjungos (Lietuvos konservatoriai) narys.

1990–1995 m. Utenos rajono tarybos deputatas, 1995–1997 m., 2000-2003 m., 2003–2007 m., 2007–2011 m. ,2011 m.-2015 m., nuo 2015 m. Utenos rajono savivaldybės tarybos narys. Ekonomikos komiteto narys.

Apdovanotas Norvegijos Karaliaus kryžiumi už ryšius tarp Lietuvos ir Norvegijos.
Žmona Gražina, sūnus Rimantas.

## Šaltiniai
Tiesioginio pavaldumo regionas

**Tiesioginio pavaldumo regionas** arba **Subordinacinis regionas** () dažnai vadinamas istoriniu pavadinimu **Karoteginas** – istorinė administracinė teritorija vakariniame Tadžikistane. Šiaurėje ribojasi su Sugdo provincija ir Kirgizija, rytuose – su Kalnų Badachšanu, pietuose – su Chatlono provincija, vakaruose – su Uzbekistanu. Administracinis centras – Vahdatas.

## Geografija
Šiaurinę ir rytinę regiono dalį užima Gisaro ir Zeravšano kalnagūbriai. Centrinė dalis išvagota derlingų slėnių: Gisaro, Vachšo. Klimatas kontinentinis. Žiemos šaltos, rūsčios; vasaros karštos. Drėgnesniuose kalnų šlaituose auga miškai. Tačiau didžiojoje teritorijos dalyje būdingos dykumos, akmenynai, stepės.

## Ekonomika
Slėniuose išvystyta sodininkystė, auginama medvilnė, daržovės. Galvijų, avių, arklių veisimas. Yra kelios HE. Aliuminio metalurgija, maisto, lengvoji, metalo apdirbimo pramonė.

## Administracinis skirstymas
Provinciją sudaro 10 rajonų:

* Vahdato
* Rašto
* Tavildaros
* Gisaro
* Rudaki
* Šachrinavo
* Nurabado
* Varzabo
* Faizabado
* Obi Garmo

Provincijoje yra šie miestai:

* Vahdatas – 46 tūkst. gyv.
* Tursunzadė – 39
* Gisaras – 20
* Faizabadas
* Garmas
* Varzobas

## Šaltiniai
Darius Kasparaitis

**Darius Kasparaitis** (g. 1972 m. spalio 16 d. Elektrėnuose) – lietuvių ledo ritulio gynėjas.

180 cm. ūgio 97 kg svorio. Kasparaitis turi JAV pilietybę, žaidė Rusijos ledo ritulio rinktinėje.

Būdamas 14 m. iš Elektrėnų persikėlė treniruotis į Rusiją, būdamas 16 metų žaidė Tarybų Sąjungos aukščiausiosios lygos Maskvos „Dinamo“ komandoje. Pirmasis treneris Aleksejus Nikiforovas. 1992 metais NHL naujokų biržoje pašauktas pirmajame rate 5 šaukimu Niujorko „Islanders“ klubo. Šioje komandoje žaidė 1993–1997 metais, vėliau persikėlė žaisti į Pitsburgo „Penguins“. 2001–2002 metų sezono pabaigoje 11 rungtynių žaidė Kolorado „Avalanche“ komandoje, 2002–2007 m. žaidė Niujorko „Rangers“. 2004–2005 metais dėl NHL lokauto žaidė Rusijos aukščiausios lygos Kazanės „Ak Bars“. 2007 m. lapkričio 3 d. žaidė Sank Peterburgo „SKA“ komandoje, kurioje ir baigė karjerą.

2010 m. birželio 23 d. tapo Sank Peterburgo „SKA“ vyr. trenerio asistentu. 2010 m. gruodžio 23 d. paliko Sank Peterburgo klubą. 2010 m. spalio 6 d. buvo išrinktas NLRL prezidentu.

1992 metais D. Kasparaitis SNG rinktinės sudėtyje tapo Albervilio (Prancūzija) žiemos olimpiniu žaidynių čempionu, 1998 m. Nagano (Japonija) olimpinėse žaidynėse Rusijos rinktinės sudėtyje iškovojo sidabro medalį, 2002 m. olimpinėse žaidynėse Solt Leik Sityje (JAV) laimėjo bronzos apdovanojimą.

D. Kasparaitis išsiskyręs. Pirmoji žmona – Irina (g. 1965 m. Rusijoje), augina Elizabeth Marija dukrą. Antroji žmona – Ingela, švedų fotomodelis, nekilnojamo turto agentė, su Kasparaičiu išsiskyrė 2006 m. rugsėjo mėn.  Su trečiąja žmona Lisa turi dvynukes dukras ir tris sūnus. Kasparaitis – veganas nuo 2017 metų. 

2020 m. Elektrėnų savivaldybės taryba suteikė D. Kasparaičiui garbės piliečio vardą.

## Literatūra
* Darius Kasparaitis: [trumpos biografinės žinios bei sportiniai pasiekimai]. – Iliustr. // Visuotinė lietuvių enciklopedija. – Vilnius: Mokslo ir enciklopedijų leidybos institutas, 2001. [T.] 9, P. 534.

## Nuorodos

* Kasparaičio statistika
The Trials of Van Occupanther

**The Trials of Van Occupanther** – antrasis indie rock grupės Midlake albumas, oficialiai išleistas 2006 m. liepos 25 d.

## Dainos albume
# „Roscoe“ – 4:49
# „Bandits“ – 4:04
# „Head Home – 5:45
# „Van Occupanther“ – 3:15
# „Young Bride“ – 4:56
# „Branches“ – 5:02
# „In This Camp“ – 5:46
# „We Gathered in Spring“ – 3:33
# „It Covers the Hillsides“ – 3:14
# „Chasing After Deer“ – 2:42
# „You Never Arrived“ – 1:45

## Personalas
* Tim Smith – vokalas, pianinas, klavišai, akustinė gitara, elektrinė gitara, fleita
* Eric Pulido – elektrinė gitara, akustinė gitara, 12-os stygų akustinė gitara, klvaišai
* Eric Nichelson – klavišai, pianinas, akustinė gitara, 12-os stygų akustinė gitara, elektrinė gitara
* Paul Alexander – bosinė gitara, elektrinė gitara, klvavišai, pianinas
* McKenzie Smith – būgnai, perkusija

## Papildoma informacija
* Dainų ir tekstų autorius – Tim Smith
* Prodiuseriai – Tim Smith ir Midlake
* Technikos priežiūra – Paul Alexander ir Midlake
* Fotografas – Tim Smith
* Dizainas pagal Tim Carter ir Midlake
* Įrašyta Dentone (Teksasas).
1996–2000 m. Seimas

**Seimo 1996-2000 m. kadencija** – Lietuvos Respublikos Seimas, išrinktas 1996 m. spalio 20 d. (antrasis ratas vienmandatinėse apygardose – 1996 m. lapkričio 10 d.) Pirmasis posėdis įvyko 1996 m. lapkričio 25 d., paskutinis – 2000 m. spalio 18 d.

## Seimo nariai

## Frakcijos

* **Tėvynės sąjungos – Lietuvos konservatorių frakcija (TSLK)** Įkurta per pirmąjį posėdį. Seniūnas – Arvydas Vidžiūnas, seniūno pavaduotojai – Alfonsas Bartkus, Antanas Napoleonas Stasiškis, Rasa Rastauskienė, Alfonsas Vaišnoras ir Sigitas Kaktys.
* **Krikščionių demokratų frakcija (KDF)** Įkurta per pirmąjį posėdį. Seniūnas – Povilas Katilius, seniūno pavaduotojas – Julius Beinortas.
* **Centro sąjungos frakcija (CSF)** Įkurta per pirmąjį posėdį. Seniūnas – Egidijus Bičkauskas, seniūno pavaduotojas – Gintaras Šileikis.
* **Socialdemokratų partijos frakcija (SDF)** Įkurta per pirmąjį posėdį. Seniūnas – Aloyzas Sakalas, seniūno pavaduotojas – Rimantas Jonas Dagys.
* **Lietuvos demokratinės darbo partijos frakcija (LDDPF)** Įkurta per pirmąjį posėdį. Seniūnas – Česlovas Juršėnas, seniūno pavaduotojai – Sigita Burbienė, Irena Šiaulienė.
* **Demokratų frakcija (DF)** Įkurta per pirmąjį posėdį. Seniūnas – Saulius Pečeliūnas.
* **Jungtinė frakcija (JF)** Įkurta per pirmąjį posėdį. Seniūnas – Rimantas Smetona, seniūno pavaduotojas – Stanislovas Buškevičius.
* **Nepriklausoma frakcija (NF)** Įkurta 1996 m. lapkričio 26 d. Seniūnė – Kazimira Danutė Prunskienė, seniūno pavaduotojas – Albinas Vaižmužis.
* **Frakcija „Socialdemokratija 2000“ (S 2000)** Įkurta 1999 m. gruodžio 9 d. Seniūnas – Jonas Valatka, seniūno pavaduotojas – Arvydas Akstinavičius.
* **Moderniųjų krikščionių demokratų frakcija (MKDF)** Įkurta 1999 m. gruodžio 21 d. Seniūnas – Vytautas Bogušis, seniūno pavaduotoja – Marija Šerienė.
* **Nuosaikiųjų (konservatorių) frakcija (NKF)** Įkurta 2000 m. kovo 28 d. Seniūnas – Rimantas Pleikys, seniūno pavaduotojai – Alfonsas Bartkus, Kęstutis Skrebys.
* **Mišri Seimo narių grupė (MSNG)** Seimo narių, nepriklausančių jokiai frakcijai, grupė.

## Seimo veikla

Seimas nuo 1996 m. lapkričio 25 d. iki 2000 m. spalio 18 d. surengė 528 posėdžius, kuriuose iš viso priimta:
*1568 įstatymai
*468 nutarimai
*47 rezoliucijos
*5 kreipimaisi
*4 deklaracijos
*4 pareiškimai
*1 memorandumas

Seimo valdyba surengė 340 posėdžių ir priėmė 2235 sprendimus, 1 pareiškimą, 1 atsakymą.

Seimo pirmininkas išleido 136 potvarkius.
Dievo Avinėlio Bažnyčia

**Dievo Avinėlio Bažnyčia** () – JAV mormonų fundamentalistų sekta, kurioje leidžiama poligamija (mormonui leidžiama vesti dešimtis žmonų bei gyventi iš valstybės duodamų pašalpų, skirtų jų vaikų išlaikymui). Sektą sukūrė mormonas Ervil LeBaron. Jo duktė Jacqueline Tarsa LeBaron yra FTB labiausiai ieškomų asmenų sąraše. Evrilo brolis mormonas Joel LeBaron 1956 m. įkūrė savo bažnyčią *Church of the Firstborn of the Fullness of Times*.
Centrinė žvalgybos agentūra

**Centrinė žvalgybos agentūra** (trump. **CŽA** arba ***Centrinė žvalgybos valdyba, CŽV***; , *CIA*) – Jungtinių Valstijų civilinė užsienio žvalgybos tarnyba, atsakinga už nacionalinio saugumo informacijos iš viso pasaulio rinkimą, apdirbimą ir analizę. CŽA, kaip viena pagrindinių JAV žvalgybos bendruomenės narių, yra atskaitinga Nacionalinės žvalgybos direktoriui, ir jos esminis tikslas – teikti žvalgybinę informaciją JAV prezidentui ir jo Kabinetui.

Kitaip nei Federalinis tyrimų biuras, Centrinė žvalgybos agentūra neturi teisėsaugos įgaliojimų ir ji daugiausiai užsiima žvalgybinės informacijos rinkimu už JAV ribų. Tačiau informacija iš esmės gali būti renkama ir JAV viduje. Nors tai ne vienintelė JAV institucija, užsiimanti žmonių žvalgyba, tačiau ji atsakinga už visos JAV žvalgybos bendruomenės žmonių žvalgybos koordinavimą. CŽA taip pat yra vienintelė JAV institucija pagal įstatymą prezidentui įsakius galinti vykdyti ir prižiūrėti slaptas misijas. Už slaptų operacijų įgyvendinimą atsakinga CŽA Specialiųjų veiklų divizija.

Prieš Žvalgybos reformos ir terorizmo prevencijos akto 2004 metais priėmimą, CŽA direktorius taip pat vadovavo JAV žvalgybos bendruomenei (visoms žvalgyba užsiimančioms institucijoms). Priėmus minėtą aktą, CŽA tapo atskaitinga nacionalinės žvalgybos direktoriui, kuris vadovauja visai žvalgybos bendruomenei. Nepaisant tam tikrų kompetencijų perskirstymo, Centrinė žvalgybos agentūra po Rugsėjo 11-osios teroro išpuolių išaugo. 2013 metais dienraštis „The Washington Post“ paskelbė duomenis, kad 2010 mokestiniais metais CŽA turėjo didžiausią biudžetą tarp žvalgybos bendruomenės institucijų.

## Istorija

Centrinė žvalgybos agentūra buvo įkurta 1947 metų liepos 26 dieną, kai prezidentas Haris Trumenas pasirašė Nacionalinio saugumo aktą. Didžiausias postūmis organizacijos sukūrimui buvo nenumatytas Perl Harboro užpuolimas. Be to, Antrojo pasaulinio karo pabaigoje JAV vyriausybė jautė poreikį sukurti instituciją, kuri koordinuotų JAV žvalgybos veiklą.

## Vadovai

* Sidney William Souers, 1946
* Hoyt Sanford Vandenberg, 1946–1947
* Roscoe Henry Hillenkoetter, 1947–1950
* Walter Bedell Smith, 1950–1953
* Allen Welsh Dulles, 1953–1961
* John Alex McCone, 1961–1965
* William Francis Raborn Jr., 1965–1966
* Richard M. Helms, 1966–1973
* James Rodney Schlesinger, 1973
* William Egan Colby, 1973–1976
* George H. W. Bush, 1976–1977
* Stansfield Turner, 1977–1981
* William Joseph Casey, 1981–1987
* William Hedgcock Webster, 1987–1991
* Robert Michael Gates, 1991–1993
* R. James Woolsey, 1993–1995
* John Mark Deutch, 1995–1997
* George John Tenet, 1997–2004
* John E. McLaughlin, 2004
* Porter Johnston Goss, 2004–2006
* Michael V. Hayden, 2006–2009
* Leon Panetta, 2009–2011
* Michael Morell, 2011 (laikinai einantis pareigas)
* David Petraeus, 2011–2012
* Michael Morell, 2012–2013 (laikinai einantis pareigas)
* John Brennan, 2013–2017
* Mike Pompeo, 2017–2018
* Gina Haspel, 2018–2021
* William J. Burns 2021-

## Šaltiniai
Mossad

**Mosad** (, **Specialiųjų užduočių ir žvalgybos  institutas** žodis *Mossad* reiškia Institutas) – Izraelio specialiųjų užduočių tarnyba, sukurta 1949 metais. Pagrindinis jos tikslas buvo ginti Izraelio interesus, rinkti slaptąją informaciją ir kovoti su priešiškomis spec. tarnybomis. 
Iš Patarlių knygos XI ; 14 paimtas Mosad (*Mossad*) šūkis:
* *Kur nėra kam vadovauti – tauta žūva, o saugumą laiduoja patarėjų gausumas*.

## Nuorodos
* Mosado svetainė
Stasi

**Štazi** (, ) – Rytų Vokietijos valstybės ministerija. Šalies slaptoji policija ir žvalgybos tarnyba.

Socialistų vienybės partija, TSKP atitikmuo Vokietijoje, vadino Štazi 'partijos skydu ir kardu'). Sovietai ją vadino ypač ištikimu ir naudingu partneriu.

## Istorija
1950 m. vasario 8 d. įkurta MGB pavyzdžiu.

### Vadovai
Vadinosi *[[VDR]] saugumo ministrais*:
* 1950–1953 m. Vilhelmas Caiseris
* 1953–1953 m. Ernstas Volvėberis
* 1953–1953 m. Erichas Mylkė

## Įtaka
Sekė visas VDR gyvenimo sritis. Stebėjo politines VDR gyventojų nuotaikas. Malšindama prieštaravimus, žmones kankindavo ir gąsdindavo.

Įsiskverbė ir palaužė Vakarų Vokietijos valdžią ir slaptąsias tarnybas. Jokia Vakarų slaptoji tarnyba nesugebėjo infiltruoti Stasi. Vladimiras Putinas irgi dirbo Štazi.

Devinto dešimtmečio viduryje abiejose Vokietijose išaugo informatorių tinklas (vad. neoficialūs bendradarbiai).

1989 m. žlungant VDR, dirbo 91 tūkst. darbuotojų ir 300 tūkst. informatorių. ~2% šalies gyventojų bendradarbiavo su Stasi – viena plačiausiai įsiskverbusių slaptųjų tarnybų žmonijos istorijoje. 1989 m. prasidėjus Vokietijos susivienijimui, būstines užėmė nepatenkinti piliečiai ir buvo likviduota. Bet Stasi agentai spėjo sunaikinti daug paslapčių. Išlikę dokumentai paviešinti, daugelis žmonių sužinojo, kad jų draugai, giminės, kolegos, sutuoktiniai nuolat juos sekė.

Kiti dokumentai (Rozenholco bylos), kuriuose buvo surašytos rytų Vokietijos šnipų užsienyje pavardės, leido slaptai JAV spec. tarnybai CŽV juos sugaudyti. Po Vokietijos susivienijimo buvo atskleista, kad Stasi slapta rėmė kairiąsias teroristų grupuotes, tokias kaip Raudonosios armijos frakcija. Dauguma šių teroristų grupuočių išnyko praradusios Stasi paramą.

1999 m. apkaltinta tyčia švitinusi politinius kalinius didžiuliais radiacijos kiekiais, siekiant sukelti vėžį.

## Išnašos

## Nuorodos
* Archyvai
Arielis (palydovas)

**Arielis** arba **Uranas I** –  Urano palydovas. Atrastas kartu su Umbrieliu 1851 m. spalio 24 d. Viljamo Laselio. Pavadinimas pasiūlytas 1852 m. Džono Heršelio. Parinktas iš Viljamo Šekspyro kūrinio *Audra*. 

Arielis buvo stebėtas *[[Voyager 2]]* tyrimų metu 1986 m. Vojadžer 2 praskriejo 127 tūkst. km nuo palydovo. Apie 70 % teritorijos dengia ledynai (vandens, anglies dioksido, metano), likusią dalį dengia silikatinės uolienos. Palydove gausu kraterių (didžiausias pastebėtas – Jangoras, 78 km skersmens), lūžių, kanjonų.
Umbrielis (palydovas)

**Umbrielis** arba **Uranas II** – gamtinis Urano palydovas. Umbrielį 1851 m. atrado Jungtinės Karalystės astronomas W. Lassel. Palydovas buvo ištyrinėtas *[[Voyager 2]]* kosminės programos metu. Sudarytas daugiausia iš ledo (vandens, anglies dioksido, galbūt metano) ir silikatinių uolienų. Aplink pusiaują eina neaiškios kilmės šviesesnis žiedas (kaip manoma krateris) Vunda. Didysis pusašis siekia 266 tūkstančius kilometrų, skersmuo 1170 km. Daug kraterių, didžiausio skersmuo siekia 210 km. 

## Šaltiniai
Edas

**Edas** ( - įlankos durys) – senasis Tokijo pavadinimas, vartotas iki 1868 m., kuomet į šį miestą perkeltas imperatorius ir jis tapo oficialia (*de jure*) Japonijos sostine.

Nors pilis šioje vietoje pastatyta ir miesto istorija prasidėjo 1457 m., tikrasis Edo klestėjimas prasidėjo 1603 m, kuomet šiogūnas Iejasu Tokugava paskelbė jį savo sostine. Nors tuo metu imperatorius gyveno Kiote, ir oficialiai būtent Kiotas buvo laikomas Japonijos sostine, tačiau Edas *de facto* buvo šiogūno ir karinės valdžios centras. Pagal Edo pavadinimą pavadintas ir Edo laikotarpis.

Šis miestas buvo rafinuotos *čionindo* (miestiečių kelio) kultūros centras, klestėjimo laikais jame gyveno apie 1 mln. gyventojų.
Miranda (palydovas)

**Miranda** arba **Uranas V** – mažiausias iš vidinių Urano palydovų. Ištirtas *[[Voyager 2]]* ekspedicijos metu. 

Čia gausu įvairiausių geologinių darinių – kraterių, gūburių, labai aukštų ir stačių skardžių, slėnių, tektoninių lūžių, matomi keisčiausių formų dariniai, pavyzdžiui, tarytum plūgu išvagoti laukai. Kai kurie astronomai teigia, kad prieš daugelį metų Mirandą sutrupino kitas kūnas, o vėliau jos dalys vėl susijungė, sudarydamos dabartinį kraštovaizdį.
Vytauto Didžiojo universiteto Užsienio kalbų institutas

**Vytauto Didžiojo universiteto Užsienio kalbų institutas** (**VDU UKI**) – Vytauto Didžiojo universiteto padalinys, turintys universitetinio centro statusą. Įkurtas 2001 m. Vykdo intensyvų šešių lygių anglų kaip užsienio kalbos mokymą ir tobulinimą (4 privalomi lygiai visiems VDU pagrindinių studijų studentams, 5-6 lygiai – pasirenkami).

Vykdo kitų užsienio kalbų, numatytų bakalauro kvalifikacinio laipsnio programoje bei pasirenkamų užsienio kalbų (anglų, vokiečių, prancūzų, ispanų, italų, portugalų, rusų, lenkų, arabų, norvegų, lotynų, senosios graikų kalbos, turkų, japonų, kinų, korėjiečių) mokymą.

Galimybė mokytis kalbas kompiuterinėje kalbų mokymo(si) laboratorijoje, aprūpintoje SANAKO Lab 300 lingafonine programine įranga. Vykdo užsienio šalių kultūrų mokymą. Rengiami anglų kalbos kursai suaugusiems.

## Nuorodos
* Oficialus centro tinklalapis
Rimvydas Jasinavičius

**Rimvydas Jasinavičius** (1943 m. rugsėjo 11 d. Kaune) – lietuvių inžinierius – elektrikas, ekonomistas, verslo konsultantas, technikos mokslų daktaras, dėstytojas, Mykolo Romerio universiteto profesorius.
R. Jasinavičius yra 176 išradimų bei daugelio mokslinių ir publicistinių straipsnių autorius, įvairių mokslo ir technikos premijų laureatas.

## Biografija
1961 m. pradėjo dirbti gamybiniame susivienijime „Vilma“ šaltkalviu surinkėju. 1972 m. lapkričio 16 d. Maskvos elektrotechnikos ryšių institute apgynė technikos mokslų kandidato disertaciją. 1991 m. balandžio 25 d. tapo Vilniaus universiteto docentu.

1989–1990 m. LPK Prezidentas. 1990 m. pirmosios Nepriklausomos Vyriausybės narys, pramonės ministras. 1992 m. įkūrė ir plėtojo UAB „Bennet Distributors“ veiklą, dirbo generaliniu direktoriumi.

## Visuomeninė veikla
Jasinavičius aktyviai dalyvauja verslininkų ir darbdavių visuomeninėje veikloje. Taip pat jis yra įvairių visuomeninių tarybų, komisijų narys. Lietuvos pramonininkų konfederacijos prezidiumo narys, Vilniaus miesto ir apskrities verslininkų darbdavių konfederacijos prezidentas, 1989 m. atkurtos Lietuvos pramonininkų asociacijos prezidentas.

Lietuvos spaudoje publikuoja straipsnius verslininkystės, verslumo ugdymo tematika („Lietuvos žinios“ bei kt.).

## Nuorodos, šaltiniai
* LPK informacija 
* VVDK informacija
* TOC „sprendimai“ informacija
Lietuvos pramonininkų konfederacija

**Lietuvos pramonininkų konfederacija** (LPK) – organizacija, vienijanti Lietuvos pramonės ir kitų verslo šakų įmones.

## Istorija
1930 m. balandžio 12 d. įsteigta Lietuvių prekybininkų, pramonininkų ir amatininkų sąjunga (vėliau pasivadinusi Verslininkų sąjunga). Jos tikslai buvo:
„kelti ekonominę lietuvių tautos gerovę, jungiant visus lietuvių prekybininkus, pramonininkus ir amatininkus, rūpinantis jų teisiniais, ekonominiais ir kultūriniais reikalais, keliant jų specialybės kvalifikaciją, remiant Lietuvos prekybą, pramonę ir amatus“.

Verslininkų sąjunga gynė savo narių interesus valstybinėse įstaigose, visuomeninėse organizacijose, teikė pagalbą teisiniais klausimais. Antrojo pasaulinio karo metais Verslininkų sąjungos veikla buvo nutraukta.

1989 m. birželį įsikūrė Lietuvos pramonininkų asociacija. 1993 m. pavadinimas pakeistas į dabartinį.

1989 m. gruodžio 22 d. įkurta Kauno pramonininkų asociacija. 1996 m. rugpjūčio 15 d. ji perregistruota, pavadinant Kauno krašto pramonininkų ir darbdavių asociacija.

1991 m. prisijungė prie Tarptautinės darbo organizacijos, o 1993 m. – prie Tarptautinės darbdavių sąjungos. 1998 m. tapo Europos pramonininkų ir darbdavių konfederacijų sąjungos bei Tarptautinio pramonininkų ir verslininkų kongreso nare. 

2006 m. pradėjo veikti atstovybė Briuselyje.

## Struktūra

LPK sudaro regioninės asociacijos:
* Kauno krašto pramonininkų ir darbdavių asociacija;
* Klaipėdos pramonininkų asociacija;
* Šiaulių pramonininkų asociacija;
* Panevėžio krašto pramonininkų asociacija;
* Plungės pramonininkų sąjunga;
* Mažeikių verslininkų asociacija;
* Sūduvos pramonės ir verslo asociacija.

## Išnašos

## Nuorodos
* Oficiali svetainė
Pridotkai

**Pridotkai** – kaimas Kaišiadorių rajono savivaldybėje, 8 km į pietvakarius nuo Žiežmarių, prie Limšiaus ir jo intako Vajos. Praeina kelias . Prie Vajos upelio stūkso Pridotkų piliakalnis.

## Istorija

Pasakojama, jog pirmutinis Pridotkų gyventojas buvo Jonas Morkūnas, baudžiauninkas. Jį atvaręs ton vieton Strėvininkų ponas Ogintas, davė žemės ir apgyvendinęs.

1836 m. surašytame konfiskuoto Strėvininkų dvaro inventoriuje minimas Pridotkų kaimas (4 sodybos, 22 gyventojai, 52 dešimtinės žemės). XIX a. pabaigoje Pridotkai pateko į Trakų apskrities Kruonio valsčių, Kairiškių seniūniją.

Į vienkiemius išskirstytas 1943 m.

## Gyventojai

## Šaltiniai
Titanija (palydovas)

**Titanija** () arba **Uranas III** – didžiausias Urano palydovas. 1787 m. sausio 11 d. atrado britų astronomas William Herschel. Pavadintas fėjų karalienės Titanijos vardu iš Viljamo Šekspyro komedijos „Vasarvidžio nakties sapnas“. 

## Fizinės charakteristikos

Kosminės stoties „Voyager 2“ ekspedicijos metu 1986 m. buvo ištirtas tik pietinis palydovo pusrutulis. Manoma, kad apie pusę palydovo ploto dengia vandens ledas, apie trečdalį (30 %) – silikatinės uolienos, o likusį plotą – metano kilmės organiniai dariniai. Titanija išraižyta kanjonų ir kraterių. Pagrindinis Titanijos paviršiaus darinys – didžiulis kanjonas, žymiai pranokstantis Žemėje esantį Didįjį kanjoną.

Mokslininkai pripažįsta šiuos palydovo geologinius darinius: gilius plyšius, kraterius ir stačius šlaitus.
Oberonas (palydovas)

**Oberonas** () arba **Uranas IV** – toliausiai esantis didysis Urano palydovas. 1787 m. sausio 11 d. atrado britų astronomas William Herschel. Pavadintas fėjų karaliaus Oberono vardu iš Viljamo Šekspyro komedijos „Vasarvidžio nakties sapnas“. 

## Fizinės charakteristikos

Kosminies stoties „Voyager 2“ ekspedicijos metu 1986 m. buvo ištirtas tik pietinis palydovo pusrutulis, kuris buvo atsuktas į Saulę.
Manoma, jog kaip ir daugelis kitų Urano palydovų, Oberonas sudarytas iš vandens ledo (50 %), silikatinių uolienų (30 %) ir metano kilmės pusiau organinių darinių (20 %). Paviršius išraižytas senų kraterių ir gilių plyšių. 

## Geologiniai dariniai

### Bedugnės

Oberone vardą turi tik viena bedugnė (gilus plyšys):
* Momuro bedugnė (pavadinta Momuro vardu iš anglų flokloro).

### Krateriai

Oberono krateriai pavadinti Viljamo Šekspyro pjesių veikėjų vardais:
* Antonis,
* Cezaris,
* Koriolanas,
* Falstafas,
* Hamletas,
* Lyras,
* Makbetas,
* Otelas,
* Romeo.
Pridotkai (reikšmės)

**Pridotkais** vadinami kaimai:

* Kaišiadorių rajone;
* Marijampolės savivaldybėje;
* Vilniaus rajone.
Sarakai (reikšmės)

**Sarakais** vadinami kaimai:

* Marijampolės savivaldybėje;
* Telšių rajone:
** Sarakai I;
** Sarakai II.
Vazniškiai

:: *Apie kaimą Marijampolės savivaldybėje žr. [[Vazniškiai (Marijampolė)]]*.

**Vazniškiai** – kaimas Kalvarijos savivaldybėje, 7 km nuo Liudvinavo.

## Gyventojai

## Šaltiniai